Rikunarita-ORG/Wikinium huggingface dataset:
# 22 de xuño

|  |  |  |
| --- | --- | --- |
| << | **Xuño** | >> |
| Lu | Ma | Mé | Xo | Ve | Sá | Do |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 |  |
| **2026** Todos os días |

O **22 de xuño** é o 173º día do ano do calendario gregoriano e o 174º nos anos bisestos. Quedan 192 días para finalizar o ano.

## Acontecementos

* 1633 - Remata o xuízo da Inquisición Romana a Galileo Galilei (Pisa 15 de febreiro de 1564 - Arcetri 8 de xaneiro de 1642)
* 1808 - Sae o primeiro número do xornal *Diario de La Coruña* por iniciativa da Xunta Suprema de Galicia e dirixido por Manuel Pardo de Andrade
* 1866 - Ten lugar en Madrid a sublevación do cuartel de San Gil contra a raíña Isabel II de España.
* 1940 - Hitler asina o armisticio con Francia en Compiègne.
* 1949 - A Garda Civil mata en Bóveda aos guerrilleiros Manuel Fernández Soto e Bernardo Álvarez Trabajo, resultando malferido Elías López Armesto.
* 1986 - Comeza a terceira lexislatura da actual democracia en España sendo presidente Felipe González Márquez

## Nacementos

Wilhelm von Humboldt.
Fannie Hess.
* 1767 - Wilhelm von Humboldt, lingüista, funcionario, diplomático e filósofo alemán (m. 1835).
* 1850 - Fanny Hesse, microbióloga e ilustradora (m. 1934)
* 1856 - Henry Rider Haggard, escritor inglés (m. 1925).
* 1884 - José Fondevila García, sindicalista e político galego (m. 1973).
* 1885 - Milan Vidmar, enxeñeiro eléctrico, xogador e teórico do xadrez esloveno (m. 1962).
* 1887 - Julian Huxley, biólogo e escritor británico (m. 1975).
* 1909 - Antonio Fernández Pérez, escritor galego (m. 1999).
* 1936 - Kris Kristofferson, músico e actor estadounidense.
* 1949 - Meryl Streep, actriz estadounidense.
* 1952 - Francisco Trigo, arquitecto técnico e político galego.
* 1958 - Bruce Campbell, escritor, director e actor estadounidense.
* 1976 - Manuel Gago Mariño, xornalista e profesor galego.

## Mortes

Juana de Vega.
Ángel de Saavedra.
* 1144 - Rodrigo Vélaz, conde de Sarria.
* 1865 - Ángel de Saavedra (duque de Rivas), dramaturgo, poeta e político español (n. 1781).
* 1872 - Juana de Vega, escritora galega.
* 1949 - Manuel Fernández Soto (Coronel Benito), guerrilleiro antifranquista galego (n. 1902).
* 1990 - Ilya Frank, físico soviético (n. 1908).
* 2007 - Bernd Becher, fotógrafo alemán (n. 1931)
* 2008 - George Carlin, humorista, actor e escritor estadounidense (n. 1937).
* 2012 - Juan Luis Galiardo, actor español (n. 1940).

## Festas e celebracións

* Día Internacional dos Bosques Tropicais

## Outros

## Notas

Os 366 días do ano
# 21 de xuño

|  |  |  |
| --- | --- | --- |
| << | **Xuño** | >> |
| Lu | Ma | Mé | Xo | Ve | Sá | Do |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 |  |
| **2026** Todos os días |

O **21 de xuño** é o 172º día do ano do calendario gregoriano e o 173º nos anos bisestos. Quedan 193 días para finalizar o ano.

## Acontecementos

* 1940 - Segunda guerra mundial: Francia rendese á Alemaña.
* 1945 - Segunda guerra mundial: fin da batalla por Okinawa.
* 1949 - A Garda Civil mata en Silán (Muras) os guerrilleiros José Pedreira de la Iglesia, Juan Gallego Abeledo, Josefa Escourido Cobo, Juan Pérez Dopico e Celia González Pernas.

## Nacementos

Jean-Paul Sartre.
* 1870 - Clara Immerwahr, química (m. 1915)
* 1882 - Lluís Companys, Presidente da Generalitat de Cataluña (1934-1940) durante a Segunda República Española (m. 1940).
* 1903 - José Almoina, escritor e político galego (m. 1960).
* 1905 - Jean-Paul Sartre, filósofo francés (m. 1980).
* 1935 - Françoise Sagan, escritora francesa.
* 1939 - Domingos Merino, político galego.
* 1947 - Fernando Savater, filósofo e escritor español.
* 1956 - Michel Platini, futbolista francés.
* 1961 - Manu Chao, músico e cantante francés.
* 1962 - Marieta Quesada Legido, pintora galega.
* 1963 - Gosho Aoyama, debuxante de manga coñecido por ser o creador d'O Detective Conan.
* 1986 - Álvaro Gago, cineasta vigués.

## Mortes

Niccolò Machiavelli.
* 1400 - Ricardo II, rei de Inglaterra (n. 1367).
* 1527 - Niccolò Machiavelli, historiador, filósofo e político italiano (n. 1469).
* 1652 - Inigo Jones, arquitecto inglés (n. 1573).
* 1773 - Jorge Juan y Santacilla, científico español (n. 1713).
* 1868 - Sarah Mather, inventora
* 1874 - Anders Jonas Ångström, astrónomo sueco (n. 1814).
* 1901 - Miguel Colmeiro Penido, botánico galego (n. 1816).
* 1908 - Nikolai Rimskii-Korsakov, compositor ruso (n. 1844).
* 1914 - Bertha von Suttner, pacifista e escritora austrohúngara (n. 1843).
* 1957 - Johannes Stark, físico alemán (n. 1874).

## Festas e celebracións

* Día Europeo da Música
* Día Mundial contra a Esclerose Lateral Amiotrófica
* Día Internacional do Ioga
* Día Internacional do Sol, coincidindo co solsticio de verán.

## Outros

* Santoral: Santos Luís Gonzaga, Ramón, Rodolfo, Terencio.
* **Solsticio** de verán no hemisferio norte, e solsticio de inverno no hemisferio sur.

## Notas

Os 366 días do ano
# Eleccións presidenciais de Colombia de 2026

| Eleccións presidenciais de Colombia de 2026 |
| --- |
|  ← 2022   |
| Data | 31 de maio de 2026  |
| Tipo | eleccións presidenciais en Colombia  |
| Cargo elixido | presidente de Colombia  |
| Resultado da votación
  |
|

 |
|  |

As **eleccións presidenciais de Colombia de 2026** celebráronse en primeira volta o 31 de maio de 2026 para elixir o presidente e vicepresidente da República de Colombia para o período de 2026 a 2030. Os candidatos coa maior votación foron Abelardo de la Espriella e Iván Cepeda, pero debido a que ningún deles acadou o limiar necesario para obter a vitoria, disputarase unha segunda volta o 21 de xuño.

O proceso electoral desenvolveuse nun clima de intensa polarización política, avivada polos debates ao redor da consulta popular de 2025 e a reforma laboral impulsadas polo presidente Gustavo Petro, así como pola súa proposta dunha asemblea nacional constituínte, a cal foi posteriormente retirada. A este contexto sumouse o asasinato do precandidato Miguel Uribe Turbay, quen faleceu o 11 de agosto de 2025 a consecuencia do atentado do que foi vítima o 7 de xuño dese mesmo ano en Bogotá.

## Notas
# Xineceo (botánica)

| Xineceo |
| --- |
|

|  |
| --- |
|  Subclase de
estrutura dunha planta  |
|  Parte de
 flor  |
|  Composto por
 carpelo pistilo  |

 |
|

| Códigos e identificadores |
| --- |
|

|  |  |
| --- | --- |
| Freebase | /m/078\_qd  |
| OpenAlex | C201401135  |

 |

 |
|

| Fontes e ligazóns |
| --- |
|  Descrito pola fonte
* *Dicionario Enciclopédico Brockhaus e Efron* "Q24405448 "
* *Grande Enciclopedia Soviética (1926 - 1947)* "Q98708670 "
* *Pequeno Dicionario Enciclopédico de Brockhaus e Efron* "Q24755623 "
* *Meyers Konversations-Lexikon, 4ª edición (1885–1890)* "Q117837109 "
 |

 |
| Wikidata C:Commons |

Xineceo dunha flor
O **xineceo** é o conxunto de órganos reprodutores femininos dunha flor, ou sexa, o conxunto dos pistilos.

## Partes e características

Engloba os carpelos, constituídos polos estigmas, estiletes e ovarios, localizándose, en case todos os casos, no centro da flor. Ás veces está constituído só por un único carpelo. O seu nome provén da división existente nas casas da antiga Grecia reservada ás mulleres. A parte masculina da flor desígnase como androceo.

A contaxe do número de carpelos nunha flor débese facer tendo en conta os ovarios, que constitúen a base dos mesmos, xa que algúns estigmas están profundamente fendidos.

O xineceo desígnase como sincárpico cando está formado por un ou máis carpelos fundidos na base e é clasificado como apocárpico se os carpelos aparecen distintos uns dos outros.

## Fecundación

Cando o gran de pole cae no estigma dunha flor, ocorre a súa xerminación: o gran de pole hidrátase, a exina rompe e proxéctase a intina, formando o tubo polínico. Unha vez formado o tubo polínico, este comeza a medrar ao longo do estilete. O núcleo xerminativo divídese por mitose e forma dous núcleos espermáticos ou gaméticos. O tubo polínico alcanza o ovario, penetra no óvulo a través da micrópilo e ocorre unha dobre fecundación.

Unha vez ocorrida a fecundación, o óvulo fecundado desenvólvese e forma a semente. No interior do óvulo, o cigoto 3n divídese por mitose e forma un tecido de reserva, chamado endosperma secundario. Despois da formación do endosperma, o cigoto 2n divídese por mitose e forma o embrión.

## Androceo

Está formado polo conxunto de estames, e é tamén o conxunto de órganos reprodutores masculinos da planta. Algunhas plantas posúen o xineceo e mais o androceo, dese xeito cando un polinizador bate as ás, ao se alimentaren do pole, as células reprodutoras do androceo caen no xineceo e ocorre a formación dunha nova planta.

## Véxase tamén

### Bibliografía

* MAGENTA, Mara, Morfoloxía e Anatomía dos vexetais, 3 de febreiro de 2007 *(en portugués)*
# Neotrópico

Ecozona neotropical.
**Neotrópico**, **Rexión Neotropical** e **Ecozona Neotropical** son termos utilizados en bioxeografía e ecoloxía para identificar a rexión tropical do continente americano, unha das oito ecozonas terrestres que dividen a superficie da Terra.

## Vacilacións nos termos

Estes termos aplícanse en diferentes contextos con delimitacións lixeiramente diferentes.

Algúns autores defíneno como unha rexión bioxeográfica, e outros como unha ecozona terrestre que inclúe case toda a América do Sur, Centroamérica, as Antillas, unha parte de México (as *terras baixas* mexicanas) e unha parte dos Estados Unidos (Florida).

Ten fauna e flora diferentes das da rexión Neártica pola diferente evolución do continente norteamericano.

Algúns autores utilizan o termo como un sinónimo para América do Sur pois abarca practicamente todo o continente desde a costa do mar Caribe até a illa da Terra do Fogo, no sur. Porén, no extremo sur do continente a zona andino-patagoa (que inclúe os chamados bosques Subantárticos) corresponde á ecozona Antártica (Nova Zelandia, Australia e a Antártida propiamente dita), mentres que outros separan a rexión andina, que abarcaría todos os ecosistemas de alta montaña dos Andes e a Patagonia.

## Notas

## Véxase tamén

### Bibliografía

* Cox, C. Barry & Peter D. Moore (1985): *Biogeography: An Ecological and Evolutionary Approach*. 4ª ed. Oxford: Blackwell Scientific Publications. ISBN 0-4706-3794-3.
* Schultz, J. (2005): *The Ecozones of the World*. 2ª ed. Berlin/Heidelberg/New York: Springer. ISBN 3-540-20014-2
* Udvardy, Miklos (1975): *A classification of the biogeographical provinces of the world*. IUCN Occasional Paper no. 18. Morges, Switzerland: IUCN.

### Ligazóns externas

* Origen de la fauna de Suramérica Arquivado 19 de xuño de 2015 en Wayback Machine. *(en castelán)*

---

|  |  |
| --- | --- |
|  |  *Este artigo sobre bioloxía é, polo de agora, só un bosquexo. Traballa nel para axudar a contribuír a que a Galipedia mellore e medre.*  *Existen igualmente outros artigos relacionados con este tema nos que tamén podes contribuír.* |

---
# Kata

| Kata |
| --- |
|

|  |  |
| --- | --- |
|

|  |
| --- |
|  |

 |

 |
|

|  |
| --- |
| Despregar
 Subclase de
Q56075924  disciplina deportiva Q3077460   |
|  Parte de
 arte marcial  |

 |
|

| Códigos e identificadores |
| --- |
|

|  |  |
| --- | --- |
| Freebase | /m/07tbm9  |

 |

 |
| Wikidata C:Commons |

**Kata** (en xaponés: 型 o 形; literalmente: "forma") é unha palabra xaponesa que describe unha serie ou secuencia de movementos preestablecidos que se poden practicar normalmente só, pero tamén en parellas. Practicase Kata nas escolas tradicionais de arte xaponesa, como por exemplo Kata ou "formas teatrais" en *kabuki* e en escolas da "Ceremonia do Té" (*chadō*), pero normalmente kata acostuma asociarse coas Artes Marciais. A kata úsase na maioría das artes marciais do Xapón e Okinawa, tales como aikido, *iaido*, *jodo*, judo, jujutsu, kendo e karate. Outras artes marciais como o Tai Chi Chuan e o Taekwondo teñen o mesmo tipo de adestramento, pero para describilo usan palabras no seus idiomas "chinés" e "coreano" respectivamente.

## Explicación

Na práctica de artes marciais xaponesas, a kata vese como un compañeiro esencial do *randori* (o adestramento libre) e compleméntanse entre si para preparar ao practicante para un combate real. Porén, actualmente a forma e a frecuencia de práctica da "Kata" versus a "Randori" varía segundo a arte marcial ou incluso segundo a escola á que se fan referencia. Tradicionalmente, a kata ensínase en etapas, comézase a aprendizaxe con Kata relativamente menos complexos para despois ir incrementando a complexidade das técnicas e a velocidade de execución (método de interpolación).

Respecto á frecuencia da práctica da Kata, podemos comparar dous estilos. En *iaido* as kata executanse coa espada xaponesa (catana) e son a base de "case" todo o adestramento deste estilo. En contraste, no judo, o adestramento da kata minimízase e usualmente resérvanse para os graos "Dan" (Cinto Negro).

Motobu Choki Naihanchi
Respecto da forma en que se practica a Kata, podemos facer unha comparación entre os distintos niveis dun mesmo estilo. No *kenjutsu* ou no "kobujutsu", estilos que se basean no control de armas e polo tanto un erro pode causar serias lesións, as kata en parellas dos graos baixos practícanse moi lentamente e con moito coidado. Nos graos altos (Dan) as kata realízanse a maior velocidade e as lesións evítanse só mediante a alta sensibilidade e coordinación de ambos os practicantes, os cales dominan conceptos como o tempo e a distancia á perfección.

Outras artes marciais xaponeses tamén inclúen a práctica da Kata en parellas con roles de "atacante" (uke o aite) e "defensor" (tori o nage), nas que a miúdo ambos os practicantes intercambian os roles segundo unha secuencia preestablecida.

Así de variada e disimil é a practica da Kata. É usado na practica diaria, en competencias e en demostracions públicas, pero en todas estas intancias buscase a perfección na execución. E a clave ao realizar unha Kata poñer énfase nos aspectos técnicos de cada estilo, no balance, na respiración, na coordinación do tempo distancia e na énfase (Kime) para asemellalo a un combate real.
# Artes marciais históricas europeas

Unha imaxe de combate en arnés (armadura) do manuscrito *Gladiatoria* do S.XV.
Co nome de **Artes Marciais Históricas Europeas** (**AMHE**) coñécese un conxunto de sistemas de combate practicados ao longo da historia na Europa e as súas areas de influencia.

Normalmente refírese a sistemas que caeran en desuso, interrompéndose a transmisión xeracional. Son reconstruídos, por tanto, mediante o estudo dos manuais técnicos que quedaran escritos na época en que estas artes eran usadas. O manual mais antigo que se conserva é o manuscrito *Walpurgis Fechtbuch*, de principios do século XIV.

Práctica moderna de combate con espada longa sen armadura durante unha competición deportiva en Suecia.
A recuperación das AMHE tivo varios precedentes ao longo da historia, sendo un dos mais notábeis a iniciativa de Alfred Hutton a principios do século XX no Reino Unido, que foi interrompida pola primeira guerra mundial e as crises seguintes. A actual vaga iniciase a finais do S.XX, apoiada na revolución dixital: Internet, a nova facilidade de comunicación e a dixitalización progresiva dos fondos de bibliotecas de todo mundo. Isto permitiu que unha rede laxa de persoas independentes, académicas e artistas marciais comezasen a desenterrar, analizar e compartir un considerábel volume de fontes, dando lugar a proxectos como a Wiktenauer.

Na actualidade hai unha comunidade crecente en moitos países do mundo, interconectada a través de Internet e de competicións e encontros internacionais.

## En Galiza

A maioría dos colectivos galegos agrúpanse na federación AGEA que reúne sete colectivos:

* Academia da Espada na Coruña
* Arte do Combate e a Escola de Artes Marciais Europeas de Compostela en Compostela
* Asociación Lucense de Esgrima Antiga en Lugo
* Asociación Naronesa de Esgrima Antiga en Narón
* Asociación Ourensá de Esgrima Antiga en Ourense
* Sala Viguesa de Esgrima Antiga en Vigo

Ligada a esta federación está tamén a AGEA Editora, que publica tratados de artes marciais ibéricas e outros materiais relacionados.

Desde 2008, a AGEA realiza un evento anual chamado «Torneo Internacional Torre de Hércules» que combina varios formatos de competición con seminarios especializados, impartidos tanto por instructores da Galiza como estranxeiros.

Para alén da federación existe práctica de HEMA (*Historical European Martial Arts*) nos clubs de esgrima 100Tolos da Coruña e CEHEPo de Pontevedra e no ximnasio Falcata de Vigo.

## Notas

## Véxase tamén

### Outros artigos

* Escola alemá de esgrima
* Ton Puey
# Slálom (piragüismo)

Para outras páxinas con títulos homónimos véxase: Slálom.
Proba de **slálom** no Campionato do Mundo de Ausburg do 2002.
O **slálom** é unha disciplina do piragüismo que consiste en completar un percorrido en augas bravas no menor tempo posíbel. Normalmente practícase en ríos naturais ou en canles artificiais. O percorrido hase de facer atravesando unhas portas ou paus pendurados. Estes indicadores están numerados de forma correlativa e poden ser de cor verde (que indica "en dirección á corrente") ou vermella ("en contra da corrente"). Hai penalizacións de dous tipos: se o deportista toca un pau da porta súmanselle dous segundos ó tempo total, e se salta unha porta súmanselle 50 segundos.

Nesta disciplina os homes compiten en caiac (K-1 M) ou en canoa monopraza ou bipraza (C-1 M, C-2 M), as mulleres tan só o fan en caiac (K-1 W). Tamén se fan competicións por equipos chamadas "Patrullas". Son equipos de tres deportistas que poden ser mixtos.

## Notas

## Véxase tamén

### Outros artigos

* Piragüismo en augas tranquilas
* Piragüismo en maratón
# Tres Reinos de Corea

| Tres Reinos de Corea |
| --- |
|

|  |  |
| --- | --- |
|

|  |
| --- |
|  |

 |

 |
|

|  |
| --- |
| Despregar
 Instancia de
período histórico grupo xeopolítico tríade tríade  |
| Despregar
 Composto por
 Koguryo (pt)  Baekje Reino de Silla  |
|  Nome orixinal
삼국 시대 (ko) 세나라시기 (ko-kp)  |
| Despregar
 Epónimo
Koguryo (pt)  Baekje Reino de Silla  |

 |
|

| Características |
| --- |
|  Contén partes da clase
 reino  |

 |
|

| Datas |
| --- |
|  Data de comezo
18 a. C.  |
|  Data de remate
660  |

 |
|

| Localización |
| --- |
|  Localización
 Corea  |

 |
|

| Códigos e identificadores |
| --- |
|

|  |  |
| --- | --- |
| Freebase | /m/01txbd  |

 |

 |
| Wikidata G:Commons C:Commons |

| Nome coreano |
| --- |
| Romanización Revisada de Corea | Samguk |
| McCune-Reischauer | Samguk |
| Hangul | 삼국 |
| Hanja | 三國 |

Os **Tres Reinos de Corea** foron os reinos de Goguryeo, Baekje e Silla, que ocuparon a Península de Corea e Manchuria, entre o S. I a.C. do S.VII d.C.. Outros pequenos reinos e estados tribais existiron antes e durante dito período, incluíndo Gaya, Dongye, Okjeo, Buyeo, Usan, Tamna etc.

Tradicionalmente, o período faise coincidir co 57 a.C., cando o reino Saro (despois Silla) no sueste da península obtivo a autonomía da China, no imperio da dinastía Han. No norte Goguryeo e no sur o río Yalu (Río Amnok en coreano) tiveron a independencia no 37 a.C. No 18 a.C., dous príncipes Goguryeo mantiveron unha disputa sobre a sucesión e estableceron Beaekje no suroeste da península (hoxe Seúl), con capital en Ungjin (hoxe Gongju ou Chongju) e despois en Sabi (hoxe Puyo) no suroeste de Seúl. O reino Gaya foi separado de Beakje no S.I.

O final da dinastía Han, ó comezo do S.III, deixou o desenvolvemento dos tres reinos liberado. Os tres tiñan a mesma cultura. O Confucianismo era a expresión da alta sociedade coreana dende o S.I a.C. Despois foi totalmente desprazado polo Budismo.

Goguryeo, O maior dos tres, tiña dás capitais alternativas. Nangnang (hoxe Pyongyang) e Kungae sobre o río Yalu. Ó comezo, o estado situado sobre o bordo da China conquistou pouco a pouco vastos territorios de Manchuria, e finalmente chineses dende Nangnang no 313. A influencia cultural chinesa permaneceu, de xeito que o budismo foi a relixión oficial dende 372.

No S.IV, Baekje foi moi próspero e dominou polo menos a metade da península, a súa parte sur.

Renomeado Silla no 503, o coñecido como reino de Silla absorbeu o reino de Kaya ou Gaya dentro das súas fronteiras na metade do S.IV. A capital de Silla era Gumsong (hoxe Gyeongju ou Kyongju). O budismo foi relixión oficial a partir de 528.

Aliado con China, dinastía Tang, Silla conquistou Goguryeo no 668, tras telo feito con Baekje no 660, pasando o período de unificación de Silla e poñendo fin o período dos Tres Reinos.

O nome "Samguk", ou "Tres Reinos" foi usado nos títulos dos clásicos coreanos *Samguk Sagi* e *Samguk Yusa.*
# Prórroga

A **prórroga** ou **tempo suplementario** é un método de desempate que se utiliza en partidos de diferentes deportes cando existe igualdade ao terminar o tempo regulamentario do partido orixinal. É usual no baloncesto, onde non se considera o empate. Noutros deportes adóitase utilizar en partidos eliminatorios, onde debe haber, necesariamente, un equipo gañador.

Consiste en xogar, a continuación do partido, un tempo que varía segundo as respectivas regulamentacións.

## Baloncesto

O regulamento do baloncesto establece o seguinte: se o tenteo acaba en empate, ao final do tempo de xogo do cuarto período, o partido continuará cun período extra de 5 minutos. Xogaranse cantos períodos de 5 minutos sexan necesarios para romper o empate.

## Fútbol

No caso do fútbol, o Regulamento do International Board, cuxa versión en español denomínao oficialmente **tempo suplementario**, establece que o mesmo debe durar non máis de dous tempos de 15 minutos cada un. Gaña o equipo que durante estes minutos agregados logre crebar o empate, polo que, durante o tempo extra pode suceder que se anote máis dun gol. No caso de que non rompa o empate, en xeral, recórrese ao método de tiros desde o punto penal.

Outros métodos que xa non son utilizados foron o gol de ouro e o gol de prata.

## Notas
# Vela nos Xogos Olímpicos

Vela nos Xogos Olímpicos|

|  |
| --- |
|  |

 |
| Tipo | evento deportivo recorrente  |
| Deporte | vela  |
| Organizador | Comité Olímpico Internacional  |
| Parte de | Xogos Olímpicos de Verán  |
|  |
|  |
| Outro |
| Páxina web oficial | olympic.org…  |
|  |
|

---

 |

A **vela** é un deporte que forma parte do programa oficial olímpico dende os Xogos Olímpicos de 1900 realizados en París (Francia). Ausente na edición de 1904 disputada en Saint Louis (nos Estados Unidos de América), a partir daquel momento sempre formou parte da competición.

Ao longo dos anos foi cambiando o formato das probas así como as clases de embarcacións que formaron parte do programa. O programa olímpico de vela inclúe eventos masculinos, femininos e mixtos. Os grandes dominadores deste deporte son o Reino Unido, os Estados Unidos de América, Noruega, España e Francia.

## Véxase tamén

### Ligazóns externas

* Resultados de vela *(en inglés)*
# Tiro nos Xogos Olímpicos

Tiro nos Xogos Olímpicos|

|  |
| --- |
|  |

 |
| Tipo | evento deportivo recorrente  |
| Deporte | tiro deportivo  |
| Parte de | Xogos Olímpicos de Verán  |
|  |
|  |
| Outro |
| Páxina web oficial | olympic.org…  |
|  |
|

---

 |

O **tiro** é un deporte que forma parte do programa olímpico oficial dende os primeiros Xogos modernos de 1896, sendo un dos deportes presentes en cada edición dende entón, agás nos Xogos de 1904 e 1928.

Nas primeiras edicións dos Xogos Olímpicos da era moderna (1896-1900 e 1908-1924) realizáronse unha serie de probas en tiro olímpico que non seguían ningún criterio fixo. Coa volta á competición nos Xogos de 1932 nos Ánxeles (nos Estados Unidos de América) fixouse un criterio único, acadando os 17 eventos na edición de 2004. Ao longo da historia da competición abriuse a presenza, nalgunhas probas, á competición feminina convertendo as probas en mixtas, conseguindo dúas mulleres medallas nesta competición: a prata para Margaret Murdock na edición de 1976 na proba de rifle en tres posicións, e o ouro de Zhan Shan na edición de skeet no ano 1992.

Os grandes dominadores deste deporte son os Estados Unidos de América e a República Popular da China.

## Véxase tamén

### Ligazóns externas

* Resultados do tiro *(en inglés)*